CELEX: 62020TN0692
Language: hr
Date: 2020-11-18 00:00:00
Title: Predmet T-692/20: Tužba podnesena 18. studenoga 2020. – Iliad Italia/Komisija

18.1.2021   
            
            
               HR
            
            
               Službeni list Europske unije
            
            
               C 19/70
            
         
      Tužba podnesena 18. studenoga 2020. – Iliad Italia/Komisija
      (Predmet T-692/20)
      (2021/C 19/76)
      Jezik postupka: engleski
      
         Stranke
      
      
         Tužitelj: Iliad Italia SpA (Milano, Italija) (zastupnici: D. Fosselard i D. Waelbroeck, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Komisije C(2020) 1573 final od 6. ožujka 2020. o tome da se neće protiviti predloženoj transakciji u predmetu M.9674-Vodafone Italia / TIM / INWIT JV, kako je izmijenjena preuzetim obvezama, te kojom je ona proglašena spojivom s unutarnjim tržištem i s funkcioniranjem Sporazuma o EGP-u;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tvrdnji da preuzete obveze ne sadržavaju jasnu definiciju ili određivanje minimalne snage koja je potrebna za ispunjavanje obveze pružanja dovoljnog slobodnog prostora, što je temelj učinkovitosti preuzetih obveza.
               
            
                  2.
               
               
                  Drugi tužbeni razlog, koji se temelji na tvrdnji da preuzete obveze ne uključuju izričito i jasno pravo novog operatera da pribavi, od samog početka provedbe preuzetih obveza, usluge smještaja u pojasu od 700 MHz, što je ključno za učinkovito funkcioniranje konkurentne mobilne mreže.
               
            
                  3.
               
               
                  Treći tužbeni razlog, koji se temelji na tvrdnji da se preuzetim obvezama ugovornim strankama ne zabranjuje izričito i jasno da biraju neprikladne stranice prilikom ispunjavanja obveza davanja pristupa novim operaterima, a preuzete obveze ne pružaju zaštitu od pristranosti tih stranaka u odabiru stranica kojima se daje pristup.
               
            
                  4.
               
               
                  Četvrti tužbeni razlog, koji se temelji na tvrdnji da preuzete obveze predviđaju manjkav i nejasan postupak omogućavanja pristupa relevantnim stranicama, zbog čega novi operateri nisu u mogućnosti učinkovito se koristiti stranicama koje su ponuđene na temelju preuzetih obveza.